CELEX: 62016CN0141
Language: el
Date: 2016-03-02 00:00:00
Title: Υπόθεση C-141/16: Αίτηση προδικαστικής αποφάσεως την οποία υπέβαλε η Commissione Tributaria Regionale di Milano (Ιταλία) στις 2 Μαρτίου 2016 — Stanleybet Malta Ltd, Mario Stoppani κατά Agenzia delle dogane e dei Monopoli

30.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/12
            
         Αίτηση προδικαστικής αποφάσεως την οποία υπέβαλε η Commissione Tributaria Regionale di Milano (Ιταλία) στις 2 Μαρτίου 2016 — Stanleybet Malta Ltd, Mario Stoppani κατά Agenzia delle dogane e dei Monopoli
   (Υπόθεση C-141/16)
   (2016/C 191/15)
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale di Milano
   
      Διάδικοι στην υπόθεση της κύριας δίκης
   
   
      Προσφεύγοντες: Stanleybet Malta Ltd, Mario Stoppani
   
      Καθής: Agenzia delle dogane e dei Monopoli
   
      Προδικαστικά ερωτήματα
   
   Έχουν τα άρθρα 26 και 52 της Συνθήκης για τη Λειτουργία της Ευρωπαϊκής Ένωσης, ερμηνευόμενα ιδίως με γνώμονα τη νομολογία του ιδίου του Δικαστηρίου σχετικά με τα στοιχήματα και τα τυχερά παίγνια, η οποία διατυπώθηκε με τις αποφάσεις Gambelli, Placanica και Costa και Cifone, και σχετικά με τις φορολογικές διακρίσεις, η οποία διατυπώθηκε με τις αποφάσεις Lindman, Επιτροπή κατά Ισπανίας και Fabretti, και με γνώμονα τις αρχές του δικαίου της Ένωσης περί ίσης μεταχειρίσεως, απαγορεύσεως των διακρίσεων και δικαιολογημένης εμπιστοσύνης, την έννοια ότι αντιβαίνει σε αυτά εθνική νομοθεσία όπως η επίμαχη στην υπόθεση της κύριας δίκης ιταλική, η οποία προβλέπει ότι υπόκεινται, ακόμη και αναδρομικά, στον ενιαίο φόρο στοιχημάτων και διαγωνισμών προγνωστικών, που προβλέπεται στα άρθρα 1 έως 3 του νομοθετικού διατάγματος αριθ. 504 της 23ης Δεκεμβρίου 1998, όπως τροποποιήθηκαν με το άρθρο 1, παράγραφος 66, στοιχείο b), του νόμου περί δημοσιονομικής σταθερότητας του 2011, οι μεσολαβούντες σε εθνικό επίπεδο για τη διαβίβαση των σχετικών με τα τυχερά παίγνια δεδομένων προς τις εταιρίες στοιχημάτων, οι οποίες είναι εγκατεστημένες εντός άλλου κράτους μέλους της Ευρωπαϊκής Ένωσης, ιδίως δε προς εκείνες με τα χαρακτηριστικά της εταιρίας Stanleybet Malta Ldt., και, ενδεχομένως, οι ίδιες οι εταιρίες στοιχημάτων, αλληλεγγύως και εις ολόκληρον με τους συνεργάτες αυτών μεσολαβούντες σε εθνικό επίπεδο.